**Madonas novada pašvaldības 2023. gada 31. maija saistošo noteikumu Nr. 6**

**“Grozījumi Madonas novada pašvaldības 2022. gada 31. augusta saistošajos noteikumos Nr. 33 “Kārtība, kādā tiek segti braukšanas izdevumi izglītojamajiem Madonas novadā””**

**paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| Mērķis un nepieciešamības pamatojums | Saistošo noteikumu mērķis ir precizēt braukšanas izdevumu, kas rodas izglītojamajiem, lai nokļūtu izglītības iestādēs, kompensēšanas kārtību.Ar Madonas novada pašvaldības (turpmāk – Pašvaldība) domes 2022. gada 31. augusta lēmumu Nr. 554 (protokols Nr. 19, 24. p.) ir apstiprināti Madonas novada pašvaldības saistošie noteikumi Nr. 33 “Kārtība, kādā tiek segti braukšanas izdevumi izglītojamajiem Madonas novadā”.Saistošo noteikumu piemērošanas praksē ir konstatēti gadījumi, kad braukšanas maksas kompensācija tiek pieprasīta arī gadījumos, kad izglītojamais nav ne deklarēts, ne faktiski dzīvo Madonas novada pašvaldības administratīvajā teritorijā. Tā kā profesionālās ievirzes izglītības iestādēs netiek apgūts obligātās vispārējās izglītības saturs, par sniegto pakalpojumu nav iespējams saņemt pašvaldību savstarpējos norēķinus, kā arī nav iespēja ietekmēt vecāku profesionālās ievirzes izglītības iestādes izvēli, saistošajos noteikumos būtu nepieciešams precizēt, ka braukšanas izdevumi profesionālās ievirzes izglītības iestāžu izglītojamajiem tiek kompensēti gadījumā, ja izglītojamos ir deklarēts un faktiski dzīvo Madonas novada pašvaldības administratīvajā teritorijā. |
| Fiskālā ietekme uz pašvaldības budžetu | Saistošo noteikumu izpilde notiks Madonas novada pašvaldības kārtējā gada budžeta ietvaros.Lai nodrošinātu saistošo noteikumu izpildi, nav nepieciešams veidot jaunu institūciju vai jaunas darba vietas. |
| Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Pozitīva sociālā ietekme – lai gan profesionālās ievirzes izglītības iestādēs netiek apgūts obligātās vispārējās izglītības saturs, par Madonas novada pašvaldības administratīvajā teritorijā deklarētajiem un faktiski dzīvojošajiem profesionālās ievirzes izglītības iestāžu izglītojamajiem būs iespēja saņemt braukšanas izdevumu kompensāciju saistošajos noteikumos noteiktajā kārtībā un apmērā.Saistošajiem noteikumiem nav ietekmes uz vidi, iedzīvotāju veselību, uzņēmējdarbības vidi Pašvaldības teritorijā vai konkurenci. |
| Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Braukšanas izdevumu kompensēšanu administrē Pašvaldības iestāde “Madonas novada Centrālā administrācija”, kas ir arī institūcija, kurā privātpersona var vērsties saistošo noteikumu piemērošanā.Pieteikumu par braukšanas izdevumu kompensēšanu pieņem un personas iesniegto datu atbilstības pārbaudi veic Madonas novada apvienību un pagastu pārvalžu darbinieki. Lēmumu par atteikumu kompensēt braukšanas izdevumus pieņems Pašvaldības izpilddirektors.Lēmumu par atteikumu kompensēt braukšanas izdevumus var apstrīdēt Pašvaldības Administratīvo aktu strīdu komisijā.Saistošie noteikumi tiks publicēti oficiālajā izdevumā "Latvijas Vēstnesis", ievietoti Pašvaldības oficiālajā tīmekļvietnē www.madona.lv un informācija par tiem būs pieejama Madonas novada pašvaldības informatīvajā izdevumā "Madonas Novada Vēstnesis", vienlaikus nodrošinot atbilstību oficiālajai publikācijai, norādot atsauci uz oficiālo publikāciju, atbilstoši Pašvaldību likuma 47. panta astotajai daļai.Nav paredzētas administratīvo procedūru izmaksas. |
| Ietekme uz pašvaldības funkcijām un cilvēkresursiem | Pašvaldību funkcijas, kuru izpildei tiek izstrādāti šie saistošie noteikumi – Pašvaldību likuma 5. pantā noteiktā brīvprātīgo iniciatīvu izpilde, t.i., Pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi.Saistošo noteikumu izpildes nodrošināšanai tiks iesaistīti Pašvaldības esošie cilvēkresursi, nav nepieciešams veidot jaunas Pašvaldības institūcijas vai darba vietas. |
| Informācija par izpildes nodrošināšanu | Saistošo noteikumu izpildē iesaistītās institūcijas – Pašvaldības iestādes “Madonas novada Centrālā administrācija”, Madonas novada Valsts un pašvaldības vienoto klientu apkalpošanas centri, Madonas novada apvienību un pagastu pārvaldes.Izpildes nodrošināšanai nepieciešamie resursi un to pamatotība – iesaistīto institūciju darbinieki nodrošinās pieteikumu pieņemšanu, reģistrēšanu, izskatīšanu, izvērtējot katra pieteikuma atbilstību saistošo noteikumu prasībām un izpildi, ja braukšanas izdevumi ir kompensējami vai atbilstoša administratīvā akta sagatavošanu, ja braukšanas izdevumu kompensācija tiek atteikta. |
| Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Pašvaldības izraudzītie līdzekļi ir piemēroti leģitīmā mērķa sasniegšanai un tās rīcība ir atbilstoša. |
| Izstrādes gaitā veiktās konsultācijas ar privātpersonām, saņemtais sabiedrības viedoklis | Saskaņā ar Pašvaldību likuma 46. panta trešo daļu saistošo noteikumu projekts un tam pievienotais paskaidrojuma raksts no 2023. gada 5. aprīļa līdz 2023. gada 21. aprīlim publicēts pašvaldības oficiālajā tīmekļvietnē www.madona.lv sabiedrības viedokļa noskaidrošanai. Dokumenta publiskās apspriešanas periodā nav saņemti viedokļi, priekšlikumi vai komentāri par saistošajiem noteikumiem. |

Domes priekšsēdētāja vietnieks Z. Gora

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU